cyanic-selkie/wikianc huggingface dataset:
Mary Tyler Moore
Beknopte biografie
Moore speel van 1961 tot 1966 in die TV-komedie The Dick Van Dyke Show, wat haar eerste Golden Globe en twee Emmys oplewer. In 1967 behaal sy groot sukses met die speelfilm Thoroughly Modern Millie. In 1969 speel Moore teenoor Elvis Presley in sy laatste speelfilm, Change of Habit. Die fliek was egter nie suksesvol nie en Moore sou vir elf jaar nie weer in 'n rolprent speel nie.
Sy het wel van 1970 tot 1977 die hoofrol in (die na haar vernoemde) The Mary Tyler Moore Show vertolk, waarvoor sy haar tweede Golden Globe en vier Emmys ontvang.
In 1981 kry Moore haar derde Golden Globe en word sy vir 'n Oscar vir haar hoofrol in Ordinary People genomineer. Sy het uiteindelik meer as 25 pryse ontvang, waaronder haar sewende Emmy vir haar rol in die televisiefilm Stolen Babies.
Moore was drie keer getroud. Haar enige kind, 'n seun, is uit haar eerste huwelik gebore. Hy is in 1980 op 24-jarige leeftyd as gevolg van 'n ongeluk met 'n defektiewe pistool oorlede.
Sy skryf twee keer haar memoires. In die eerste (1995) beskryf sy haar stryd teen alkoholisme. In die tweede (2009) skryf sy onder meer oor die invloed van diabetes mellitus (tipe 1-suikersiekte) op haar lewe. Sy was aktief by fondsinsamelings ter bekamping van hierdie siekte betrokke, veral by kinders, en was die internasionale voorsitter van die Juvenile Diabetes Research Foundation.
Mary Tyler Moore is op 25 Januarie 2017 in Greenwich, Connecticut aan diabetes-verwante longontsteking oorlede. Sy was 80 jaar oud.
TV-reekse
*In vyf of meer episodes
Athene Seyler
Athene Seyler (31 Mei 1889 – 12 September 1990) was 'n Engelse aktrise. Sy was bekend vir haar rolle in die rolprente April Blossoms (1934), Drake the Pirate (1935), The Franchise Affair (1951), en Curse of the Demon (1957).
Ben Schoeman
Barend Johannes "Ben" Schoeman (19 Januarie 1905 – 2 April 1986) was 'n Suid-Afrikaanse politikus, 'n lid van die parlement (LP) vir die Verenigde Party en later ook die Nasionale Party. Hy het van 1948 tot 1954 as die minister van arbeid en van 1954 tot 1974 as die minister van vervoer gedien.
Biografie
Schoeman is op 19 Januarie 1905 in Johannesburg in die Britse kolonie Transvaal gebore. Hy was die seun van die treindrywer Barend Jacobus Schoeman en Abelina Jacoba Schoeman (née Theunissen). Nadat hy die hoërskool verlaat het, betree hy die spoorwegindustrie, waar hy as 'n drywer en stoker gewerk het. Hy het deur die range gevorder en is 16 jaar later tot stasiemeester bevorder.
Voor sy toetrede tot die politiek was Schoeman 'n lid van die nasionalistiese en soms militante Afrikaner organisasie die Ossewabrandwag. Hy is per geleentheid selfs vir sy bedrywighede gearresteer.
Politieke loopbaan
Schoeman betree die politiek as 'n lid van die Verenigde Party en word tydens die Suid-Afrikaanse algemene verkiesing van 1938 as die LP vir Fordsburg verkies. Tydens dié verkiesing het hy 'n meerderheid van 1 127 stemme teenoor die Arbeidersparty se T.C. Robertson behaal. Op 33-jarige ouderdom was Schoeman die jongste lid van die Volksraad van Suid-Afrika.
Met die uitbreek van die Tweede Wêreldoorlog ondersteun Schoeman eerste minister J.B.M. Hertzog se posisie van neutraliteit. Toe Hertzog bedank en na die Nasionale Party oorskuif, het hy dienooreenkomstig by die Nasionale Party aangesluit. Schoeman word in 1940 die hoof van die Nasionale Party aan die Witwatersrand en 'n lid van die party se uitvoerende komitee. Hy het Duitsland openlik in die oorlog gesteun, en sê in 1940: "Die toekoms van die Afrikanerdom is afhanklik van 'n Duitse oorwinning. Ons kan dit net sowel openlik sê, want dit is 'n feit".
Na die moord op eerste minister Hendrik Verwoerd (in September 1966), is Schoeman wyd as die gunsteling beskou om die leisels oor die Nasionale Party en die land oor te neem. 'n Enkele dag voor die verkiesing onttrek hy egter aan die wedloop, om 'n oorwinning aan die enigste ander kandidaat, John Vorster, te verseker. In 'n onderhoud ná sy onttrekking, waarin dit voorkom of Schoeman gehuil het, kom dit aan die lig dat hy die besluit as gevolg van "skinderstories, selfs oor my vrou" geneem het. In 2003 stel Terry Bell en Dumisa Buhle Ntsebeza in hul boek, Unfinished business: South Africa, Apartheid and Truth, voor dat Schoeman moontlik deur Vorster afgepers is, hoewel daar geen bewyse daarvoor is nie.
Dassault Super Étendard
Die Dassault Super Étendard (Étendard is Frans vir "strydvlag") is 'n Franse vliegdekskip-gebaseerde aanvalsvegvliegtuig ontwerp deur Dassault-Breguet vir diens in die Franse Vloot. Die vliegtuig is 'n gevorderde ontwikkeling van die Étendard IVM. Die Super Étendard se nooiensvlug was in Oktober 1974 en dit betree Franse diens in Junie 1978. Die Franse Super Étendards het in verskeie konflikte gedien, soos die Kosovo-oorlog, die oorlog in Afghanistan en die militêre ingryping in Libië.
Simca 1100
Die Simca 1100 is 'n voertuig wat gebou is deur die Europese afdeling van die Chrysler-maatskappy. Die voertuig is van 1967 tot 1982 in Europa verkoop, waarna dit deur die Talbot Horizon vervang is.
Die voertuig was met 'n aantal enjins beskikbaar:
Lloyd Hughes
Lloyd Hughes (21 Oktober 1897 – 6 Junie 1958) was 'n Amerikaanse akteur. Hy was bekend vir sy rolle in die rolprente The Lost World (1925), Runaway Bride (1930), Ships of Hate (1931), en Clipped Wings (1937).
Bertus Aafjes
Lambertus Jacobus Johannes "Bertus" Aafjes (12 Mei 1914 – 23 April 1993) was a Nederlandse digter en skrywer wie se werk gekenmerk word deur toegewydheid aan die Katolisisme. Hy het 'n reeks van vyf boeke geskryf wat die Japannese samoerai Ōoka Tadasuke as karakter bevat.
Aafjes is in Amsterdam gebore. Hy het ook gedigte geskryf oor die versetbeweging teen die Duitse militêre besetting van Nederland gedurende die Tweede Wêreldoorlog. Hy was getroud en het drie dogters en 'n seun gehad. Hy het in Venlo beswyk. Aafjes het ook die teks vir die strokiesprente Mannetje Bagatel (1946) en Kleine Isar, de Vierde Koning (1962) deur Eppo Doeve en, Peter-kersen-eter (1943) en De Vrolijke Vaderlandse Geschiedenis (1948) deur Piet Worm verskaf.
De Laatste Brief
De wereld scheen vol lichtere geluiden En een soldaat sliep op zijn overjas Hij droomde lachend dat het vrede was Omdat er in zijn droom een klok ging luiden.
Er viel een vogel die geen vogel was Niet ver van hem tusschen de warme kruiden. En hij werd niet meer wakker want het gras Werd rood, een ieder weet wat dat beduidde.
Het regende en woei. Toen herbegon Achter de grijze lijn der horizon Het bulderen - goedmoedig - der kanonnen.
Maar uit zijn jas, terwijl hij liggen bleef, Bevrijdde zich het laatste wat hij schreef: Liefste, de oorlog is nog niet begonnen.
Een vers
Ik zag een kind, nadenkend in zijn spel; Het blies een ademteug met bolle wangen In een wit pijpje en het dacht bevangen: Ik blaas de wereld in een glazen bel.
De wereld groeide tot een nieuwen staat En raakte los en ging eenzelvig leven En dieper zinkend kwam zij aangedreven Tegen den hoogmoed van der grauwe straat.
De wereld viel de wereld koel ten buit; Maar onverminderd bleven bellen zweven, Zij stieten stuk doch gaven geen geluid.
Nieu-Spanje
Die Vise-Koninkryk Nieu-Spanje (Spaans: Virreinato de Nueva España) was 'n Spaanse kolonie in Noord-Amerika, wat in die tydperk tussen 1519 en 1821 bestaan en saam met die gebied in die suide van Kanada ook groot dele van die Verenigde State en hulle gebiede van Sentraal-Amerika sonder Panama ingesluit het.
Christophorus Columbus maak namens die Koninkryk van Spanje aanspraak op al sy ontdekte gebiede en Nieu-Spanje het ná die Spaanse verowering van die Asteekse Ryk deur Hernán Cortés tussen 1519 en 1521 ontstaan. Die hoofstad Meksikostad is op 13 Augustus 1521 op die ruïnes van die voormalige Asteekse hoofstad Tenochtitlan gestig.
Die Vise-Koninkryk het die huidige lande Meksiko, Belize, Costa Rica, El Salvador, Guatemala, Honduras, Nicaragua, Venezuela en die Karibiese eilande, in Asië die Filippyne, die Mariana-eilande, die Karoline-eilande, Palau, Guam en Noord-Borneo omvat. In die 17de en 18de eeu is dele van die westelike en suidwestelike Noord-Amerika bygevoeg, soos die huidige Amerikaanse deelstate Kalifornië, Arizona, Nieu-Meksiko, Texas, Nevada, Colorado, Utah en die suidweste van Wyoming. In 1762 het Nieu-Spanje die westelike Louisiana van Frankryk ontneem, maar in 1800 kon die Franse keiser Napoleon Bonaparte die gebied weer herwin.
In 1717 het Venezuela by die nuutgestigte Vise-Koninkryk Nieu-Granada aangesluit. In 1643 is die Baai-eilande, in 1655 Jamaika (Santiago), in 1670 die Kaaimanseilande, in 1797 Trinidad en in 1798 Belize aan Groot-Brittanje toegewys. In 1697 het Frankryk die kleiner westelike deel van Hispaniola (Haïti) ontvang. In 1789 het Nieu-Spanje sy aanspraak op die minder gekoloniseerde Nootka-gebied in 1794 weer aan Groot-Brittanje teruggestuur.
Met Nieu-Spanje (Sentraal- en dele van Noord-Amerika) en die Vise-Koninkryk Peru (in Suid-Amerika), wat later in die Vise-Koninkryke Nieu-Granada en die La Plata ontbind is, het Spanje al die gebiede van Latyns-Amerika sonder die Portugese Brasilië beheer.
Met die Grito de Dolores, Meksiko se oproep na onafhanklikheid van Spanje, het die Meksikaanse Onafhanklikheidsoorlog op 16 September 1810 begin. Nadat Meksiko op 27 September 1821 sy onafhanklikheid verklaar het, is die Eerste Meksikaanse Keiserryk onder Agustín de Iturbide gestig. Terwyl Kuba, Santo Domingo en die Filippyne deel uitgemaak het van die Vise-Koninkryk Nieu-Spanje, het hierdie gebiede nie deel van Meksiko geword nie en steeds Spaanse kolonies gebly. Die Sentraal-Amerikaanse lande het reeds in 1823 hul onafhanklikheid van Meksiko verklaar en die Federale Republiek van Sentraal-Amerika gestig wat in 1838 ontbind is.
Kort nadat Meksiko sy onafhanklikheid van Spanje verklaar het, het Spanje tot 1829 gepoog om Meksiko vanuit Kuba te herower. Nadat dit misluk het, het Spanje amptelik op 28 Desember 1836 die Meksikaanse onafhanklikheid erken.
422
Die jaar 422 was 'n gewone jaar wat volgens die Gregoriaanse kalender op 'n Saterdag begin het. Dit was die 22ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad.
Suwon
Suwon (Koreaans: 수원시, [sʰu.wʌn], letterlik: "waterbron") is die sewende grootste stad naas die nasionale hoofstad Seoel, Busan, Incheon, Daegu, Daejeon en Gwangju in die suidweste van Suid-Korea en lê in die suidweste van die Koreaanse Skiereiland. Die stad het 'n bevolking van 1 241 311 in 2019 gehad en beslaan 'n oppervlakte van 121,1 km². Die stad is 48 km suidoos van die hoofstad Seoel geleë en omring die hoofstad se Metro. Dit was een van die gasheerstede tydens beide die FIFA Sokker-Konfederasiebeker in 2001 en FIFA Sokker-Wêreldbekertoernooi in 2002 wat Japan en Suid-Korea saam aangebied het.
Dit is die hoofstad en grootste stad van Gyeonggi-do, die digsbevolkte provinsie van Suid-Korea. Met 'n bevolking van byna 1,3 miljoen, is dit groter as Ulsan, hoewel dit nie as 'n metropolitaanse stad beheer word nie.
Geskiedenis
Suwon bestaan in verskillende vorme in die geskiedenis van Korea, van 'n klein nedersetting tot 'n belangrike industriële en kulturele sentrum. Dit is die enigste heeltemal ommuurde stad in Suid -Korea. Die stadsmure is een van die gewildste toeristebestemmings in die Gyeonggi-provinsie. Samsung Electronics se hoofkwartier en navorsingsentrum is in Suwon. Die stad word bedien deur drie snelweë, die nasionale spoorwegnetwerk en die Seoul Metropolitan Subway. Suwon is 'n groot opvoedkundige sentrum, met elf universiteite.
Geografie
Suwon lê in die noorde van die Gyeonggi-vlakte, net suid van Seoul. Dit grens aan Uiwang in die noordweste, Yongin in die ooste, die stad Hwaseong in die suidweste, en deel ook 'n kort grens met Ansan in die weste. Daar is 'n paar heuwels rondom Suwon. Die hoogste hiervan is Gwanggyosan in die noorde, op die grens met Yongin, hoewel dié in die ooste meer is. Gwanggyosan is 582 meter (1,909 vt) bo seespieël.
Die meeste strome wat deur Suwon loop, is afkomstig van Gwanggyosan of ander nabygeleë pieke. Aangesien Suwon begrens word aan die oostekant deur heuwels, klowe, en veral die Suwoncheon (en een noemenswaardige sytak synde die Jungbocheon), vloei dit suidwaarts deur die stad, en ledig uiteindelik in die Geelsee by Asanbaai. Die hele Suwon word op hierdie manier gedreineer.
Annie Botha
duimnael|regs|200px|'n Skildery van Annie Botha in Botha-huis, [[KwaZulu-Natal.]]
Herkoms en jong jare
duimnael|links|180px|Annie Botha moontlik omstreeks die [[Tweede Vryheidsoorlog.]] Annie Emmett was die dogter van John Cheere Emmett, 'n boer, en sy vrou, Helen Laetitia Bland. Haar ouers het in 1869 na die Oranje-Vrystaat verhuis en hulle op ’n plaas tussen Harrismith en Vrede gevestig. Annie was 'n ouer suster van die Transvaalse Boereoorlog Bittereinder-generaal Joseph James Cheere Emmett (J.C. Emmett, Swellendam, 19 Januarie 1866 – 16 Augustus 1933). Sy het onderwys aan die St. Michael's Convent in Bloemfontein gegee, waar sy ook haar opleiding ontvang het. Later het haar ouers na Vryheid verhuis, waar sy haar aanstaande ontmoet het. Sy en Louis Botha is op 13 Desember 1886 getroud en uit hul huwelik is drie dogters en twee seuns gebore.
Driejarige oorlog
Ná die huwelik het hulle hul aanvanklik op die plaas Waterval in die distrik Vryheid gevestig. Aan die begin van die Tweede Vryheidsoorlog (Oktober 1899) het Botha en hul kinders hulle in Pretoria bevind, waar hulle gebly het tot ná die besetting van die stad deur lord Roberts op 4 Junie 1900. Toe dit einde 1900 blyk dat die Boeremagte nie van plan was om die stryd te staak nie, het lord Kitchener Botha oorreed om uit te vind of haar man bereid sou wees om hom te ontmoet. In dié omstandighede is sy selfs toegelaat om hom te besoek en ná 'n reis per spoor en muilwa het sy sy hoofkwartier by Bothasberg in die omgewing van Ermelo bereik. Dit het op 'n ontmoeting tussen Botha en Kitchener op Middelburg in Februarie 1901 uitgeloop. Al het die onderhandelings nie geslaag nie, het die Britse voorstelle tog 'n basis geword waarop in Mei 1902 verder beraadslaag is.
Middel 1901 is Botha toegelaat om na Europa te gaan, waar sy tot aan die einde van die oorlog sou bly. As eggenote van die Transvaalse opperbevelhebber het haar verblyf in Europa 'n sekere publisiteitswaarde gehad en bygedra om die weg te berei vir die naoorlogse besoek van genls. Botha, J.H. de la Rey en C.R. de Wet met die oog op insameling van geld ten behoewe van oorlogslagoffers.
Ná die oorlog
Nadat haar man eerste minister van die Transvaalkolonie geword het, het Botha se uitgebreide verpligting dit vir haar onmoontlik gemaak om langer voorsitster van die SAVF te wees. As blyk van erkenning vir die dienste wat sy gelewer het, is sy benoem tot lewenslange erepresidente van die organisasie. Die Louis Botha-tehuis vir wees- en sorgbehoewende kinders is deur haar toedoen opgerig.
Haar man se dood in 1919 het meegebring dat sy daarna min op die voorgrond getree het. Sy het haar op die plaas Rusthof gevestig en gedurende die wintermaande op Sezela in Natal gewoon, waar sy ook oorlede is in die ouderdom van 72 jaar.
Diane Franklin
Diane Franklin (gebore 11 Februarie 1962) is 'n Amerikaanse aktrise en vervaardiger. Sy is bekend vir haar rolle in die rolprente Amityville II: The Possession (1982), The Last American Virgin (1982), Better Off Dead... (1985), en Bill & Ted's Excellent Adventure (1989).
Simca
Simca was 'n Franse motorvervaardiger, wat ook voertuie in Brasilië en Spanje vervaardig het in die 1960's. Die firma bestaan nie meer nie.
Die naam SIMCA staan vir Société Industrielle de Mécanique et de Carrosserie Automobile. Die stigter van Simca was Henri Pigozzi wat aanvanklik Fiat-voertuie vervaardig het in Frankryk. Die eerste Simca-fabriek is in 1934 in die Paryse voorstad Nanterre geopen, en het tot en met 1951 bestaan. Alhoewel Frankryk beset is gedurende die Tweede Wêreldoorlog, is Simca-voertuie steeds in klein getalle gedurende die oorlog vervaardig.
Die Simca Aronde was die eerste werklike Simca-voertuig (en nie 'n Fiat ewebeeld nie) en is bekendgestel in 1951. Dit het 'n 1200 cc-enjin gehad en 100 000 eenhede is jaarliks geproduseer. Na hierdie sukses het Simca die Franse vragmotorvervaardiger Unic in 1951 oorgeneem, die Poissy-aanleg van Ford (Frankryk) in 1954 en die naam Talbot in 1958 gekoop.
Die Amerikaanse motorvervaardiger Chrysler Corporation wou die Europese mark betree en het 15% van die Simca-aandele gekoop (tesame met die Britse vervaardiger Rootes), en al die Simca-modelle wat sedert 1967 verkoop is, het die Chrysler pentastar-wapen gedra. Simca het sedert 1961 al hulle modelle in die voormalige Franse Ford-fabriek in Poissy vervaardig, en die fabriek in Nanterre is aan Citroën verkoop.
Die Simca 1000 is bekend gestel in 1961.
Die bekendste Simca-modelle (voor die Chrysler era) was die Aronde, die Simca 1000 en die Simca 1100. Gedurende die laat 1970's het Simca die nuwe 1307-reeks (Chrysler Alpine in die Verenigde Koninkryk) vervaardig, en later die Horizon. Beide modelle het die Europese Motor van die Jaar-trofee verwerf by hulle bekendstelling. Die samesmelting van Simca en Rootes was nie suksesvol nie, en Chrysler Europa het in een gestort in 1977 en die oorblyfsels is verkoop aan Peugeot in die opvolgende jaar. Die Rootes modelle is vinnig verwyder, en die Simca-gebaseerde Alpine/1307- en Horizon-voertuie is verder verkoop gedurende die eerste helfte van die 1980's onder die naam Talbot.
Peugeot het uiteindelik moeg geword vir die Talbot-naam en die laaste Simca ontwerp is gelanseer as die Peugeot 309 (in plaas van Talbot Arizona soos oorspronklik beplan) wat die einde van hierdie Franse naam beteken het. Die Peugeot 309 het Simca-enjins gebruik tot einde Oktober 1991 waarna hulle vervang is deur Peugeot se eie TU- en XU-reeks van enjins. Die 309 is in die voormalige Rootes-fabriek in Ryton-on-Dunsmore, Verenigde Koninkryk vervaardig, sowel as in die Poissy-aanleg.
Simcas word vandag nog gesien in sekere Europese lande en is ook in Brasilië, Spanje en Swede vervaardig. 'n Klein aantal Simca-modelle is ook nog in Suid-Afrika te sien. Na die einde van die Simca-era, is die vervaardigingslyn deur Moskvitch na Rusland verskuif en gebruik om die Moskvitch Aleko te bou. Hierdie voertuig se eksterne eienskappe is amper identies aan die Franse model. Die maatskappy Moskvitch sê dat die ooreenkomste met die Simca 1307 slegs met die buitekant van die motor te make het.
Klein-Visrivier
Die Klein-Visrivier is geleë in die Oos-Kaap, Suid-Afrika, en is 'n sytak van die Groot-Visrivier. Dit ontspring net wes van Somerset-Oos. Hiervandaan vloei dit aanvanklik suidoos, draai dan reg oos, kruis die N10 en sluit dan aan by die Groot-Visrivier.
Die rivier is belangrik omdat dit deel is van die Oranjerivierprojek. Water oorgedra van die Oranjerivier na die Groot-Visrivier via die Oranje-Visriviertonnel word weggekeer by die Elandsdrift-keerwal in 'n kanaal wat vir 65 km kronkel saam met steil hellings en uitmond in die Klein-Visrivier. Die kanaal vloei deur die Cookhouse-tonnel van 13,1 km wat tussen Cookhouse en Somerset-Oos deur die Bosberg sny. Die water vloei vir 40 km in die Klein-Visrivier tot by die De Mistkraal-keerwal. Hier word die water uitgekeer in die Skoenmakerskanaal (vermoë 22m3/s), wat uiteindelik uitmond in die Darlingtondam in die Sondagsrivier.
Vlerkprofiel
'n Vlerkprofiel is die vorm van 'n vlerk of die lem van 'n skroef (soos die van 'n skip of vliegtuig) in deursnit beskou. Dit word aangewend om stukrag (of drukkrag) te verleen. Afhangende van die toepassing daarvan het vlerkprofiele vir subsoniese vlug 'n kenmerklike vorm met 'n geronde opstroomkant en skerp afstroomkant wat dikwels ook 'n welwing (ronding) insluit. center links|duimnael|180px|Die geleidelike ontwikkeling van vlerkprofiele, 1908-1944, [[NASA]] regs|duimnael|250px|Stu- en sleurkragkurwes vir vlerkprofiele
Buiten die vlerke van 'n vliegtuig, het die horisontale en vertikale stabiliseerders van 'n vliegtuig ook 'n vlerkprofiel. Vlerkprofiele word ook in motorboot- en vliegtuigskroewe, waaierlemme, kompressors en turbines aangetref. Skeepseile vorm ook 'n vlerkprofiel en die onderwatervinne van seilbote werk op dieselfde beginsel as vlerkprofiele. Selfs in die natuur word vlerkprofiele aangetref by voëls se vlerke (waar die inspirasie waarskynlik vandaan gekom het).
'n Omgekeerde vlerkprofiel veroorsaak afwaartse druk op 'n motorvoertuig of ander voertuie wat sy klouvermoë op die pad verbeter. Die term stukrag verwys na die krag wat ontstaan as gevolg van die beweging van 'n vlerkprofiel in enige medium. 'n Dun voorwerp met 'n positiewe invalshoek soos 'n plat plaat of die loopvlak van 'n brug sal stukrag veroorsaak. Vlerkprofiele is egter meer doeltreffend en veroorsaak stukrag met die minste moontlike sleurkrag. 'n Stukrag teenoor sleurkragkurwe soos hier regs vertoon kan opgestel word deur toetse in 'n windtonnel te doen.
Die ontwerp van vlerkprofiele is 'n belangrike aspek van aërodinamika. Verskeie vlerkprofiele word in verskillende vlugtoestande aangewend. 'n Superkritiese vlerkprofiel met sy kleiner welwing, verminder supersoniese sleurversteurings, terwyl 'n simmetriese vlerkprofiel meer geskik is vir dikwelse onderstebo vlugtoestande (soos met akrobatiese vliegkuns). Supersoniese vlerkprofiele het 'n baie meer hoekige vorm en het dikwels 'n baie skerp opstroomkant. Vlerkprofiele met skerper opstroomrondings veroorsaak stewiger en ligter vlerke. 'n Groter ronding aan die voorkant verskaf egter meer volume vir die stoor van brandstof. Bewegende dele word in baie vliegtuie se vlerke ingebou (bv. klappe) om 'n dinamiese vlerkprofiel daar te stel deur die vorm te verander om by die vlugsnelheid aan te pas.
Verskeie stelsels is al ontwikkel om verskillende vlerkprofiele te beskryf en te karakteriseer — waarvan die mees gebruikte die NACA stelsel is. Voor hierdie stelsel is verskeie ad-hoc stelsels gebruik. 'n Voorbeeld van 'n algemene doel vlerkprofiel wat wye toepassing in die lugvaartbedryf vind is die ouer Clark-Y-stelsel.
Bronson Pinchot
Bronson Pinchot is 'n Amerikaanse akteur. Hy is bekend vir sy rolle in die rolprente Beverly Hills Cop (1984), True Romance (1993), Beverly Hills Cop III (1994), en The First Wives Club (1996).
Prostitusie
Prostitusie is die aktiwiteit waarby seksuele dade in ruil vir geld of goedere gelewer word. Die woord word van die Latynse pro (voorsetsel) en statuere (werkwoord) afgelei. 'n Letterlike vertaling is "om te ontbloot", "om voorop te plaas".
423
Die jaar 423 was 'n gewone jaar wat volgens die Gregoriaanse kalender op 'n Sondag begin het. Dit was die 23ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad.
Soli Philander
Soli Philander is 'n Suid-Afrikaanse akteur. Hy is veral bekend vir die TV-reeks Liriekeraai wat op kykNET uitgesaai is. Hy het ook die program Are You Smarter Than A 5th Grader? op M-Net aangebied.
Guancha pellucida
Guancha pellucida is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Guancha en tot die familie Clathrinidae. Die wetenskaplike naam van die spesie is die eerste keer geldig gepubliseer in 2006 deur Rapp.
Die Prince van Pretoria
Die Prince van Pretoria (sic) is 'n Afrikaanse rolprent wat in 1993 uitgereik is. Die rolprent het 'n begroting van ongeveer 1 miljoen rand gehad. Die persoon waarop die prent gebaseer is, Glendon Macgregor, het homself op 15 Julie 1993 op 21-jarige ouderdom in 'n parkade vergas.
Genre
Die rolprent is 'n komedie.
Storielyn
Die rolprent is gebaseer op 'n ware gebeurtenis in Pretoria in 1990, toe 'n jong man skielik sy verskyning as die kroonprins van Liechtenstein maak. Vir 14 dae word hy getrakteer op alles wat Pretoria op sy beste aan so 'n vorstelike besoeker kon bied, insluitend 'n wedstryd van die Blou Bulle op Loftus Versfeld, voordat konsternasie uitbreek as die plaaslike kelner van Sunnyside net so skielik verdwyn as wat hy verskyn het.
2003 Super 12-seisoen
Die 2003 Super 12-seisoen het in Februarie 2003 afgeskop met voorseisoenwedstryde wat van middel Januarie gespeel is. Dit het op 24 Mei ten einde geloop. Die skedule was oor 'n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in 'n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.
Tooi-lipvis
Die Tooi-lipvis (Halichoeres cosmetus) is 'n vis wat wydverspreid voorkom in die Indiese Oseaan en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Adorned wrasse.
Identifikasie
Die vis word tot 11 cm lank en is klein met lang slanke lyf. Die volwasse mannetjie het afwisselende, nou, horisontale strepe oor die lyf. Daar is ook vertikale ligblou strepe op die agterkant van die lyf. Die onvolwasse vissies is lig groen met oranje strepe wat soms net 'n ry kolletjies bestaan. Daar is 'n paar oog vlekke op die dorsale vin.
Hulle leef in vlak koraal- en rotsriwwe in water wat 2 tot 30 m diep is. Die volwasse visse verkies om bo koraal en koraal rommel areas te swem terwyl die onvolwasse vissies die sand areas verkies. Hulle is alleenlopers of kom in klein groepies voor.
Hansard
Hansard is die amptelike woordelikse verslag van alle toesprake en debatte in alle huise van die parlement.
Metode
Alles wat die in parlement gesê word, word elektronies (vroeër deur snelskriftiksters) vasgelê. Eers word dit oorgeskryf, taal- en stylfoute verbeter en herhalings uitgewis. Daarna kry die spreker die geleentheid om dit te hersien, maar hy of sy mag geen betekenisveranderings en byvoegings maak nie. Hansard is dus nie streng verbatim nie. Afhangende van in watter taal die toespraak gelewer is, word dit indien nodig vertaal. Elke jaar word al hierdie toesprake deur die Staatsdrukker gepubliseer. In die laaste jare is Hansard ook op internet beskikbaar. Die parlement het hiervoor ‘n spesiale afdeling.
Geskiedenis
Thomas Curson Hansard (1752–1828) het in 1803 begin om verslae van toesprake in die Britse parlement te publiseer. Na sy dood het sy familie dit tot 1895 voortgesit waarna die werk deur die Londense koerant The Times oorgeneem is. Sedert 1908 het die Britse parlement sy eie personeel om die toesprake te dokumenteer. Verskeie parlemente van die Statebond (so ook Suid-Afrika) het hierdie stelsel oorgeneem en by hul omstandighede aangepas. Voor Uniewording het die parlemente van die Kaapkolonie, Transvaal, die Oranje-Vrystaat en Natal reeds begin om volledige notules van hul vergaderings te neem. Vir die Kaapkolonie is die enigste rekords vir die periode tussen 1855 en 1883 koerantverslae. Sedert 1910 was daar verskeie pogings om Hansard uit te gee en die metodes van ander parlemente is bestudeer. Tot November 1915 is opsommings in ‘n Kaapse koerant gepubliseer. Weens geldgebrek was daar tussen 1915 en 1923 geen amptelike Hansard nie en is berigte oor die debatte in Die Burger, Ons Land en The Cape Times uitgeknip. Dit is vandag die enigste rekords van toesprake van daardie tyd. Eers in 1924 het die amptelike Hansard in Suid-Afrika begin.
Navorsing
Hansard gee ‘n uitstekende beeld van die gebeure in en ontwikkeling van Suid-Afrika. Dit vorm ‘n uiters belangrike navorsingsbron oor vele aspekte van die land.
Cara Seymour
Cara Seymour (gebore 1 Januarie 1964) is 'n Engelse aktrise. Sy is bekend vir haar rolle in die rolprente You've Got Mail (1998), American Psycho (2000), Adaptation. (2002), en An Education (2009).
Nina Franoszek
Nina Franoszek (gebore 16 Maart 1963) is 'n Amerikaanse aktrise en regisseuse. Sy is bekend vir haar rolle in die rolprent The Pianist (2002) en in die televisiereeks Mad Men (2007).
Otto Hulett
Otto Hulett (27 Februarie 1898 – 1 September 1983) was 'n Amerikaanse akteur. Hy was bekend vir sy rolle in die rolprente ...One Third of a Nation... (1939), The Mob (1951), en Francis Goes to West Point (1952), en in die televisiereeks I Spy (1955).
Veronica Taylor
Veronica Taylor (gebore 4 Desember 1965) is 'n Amerikaanse aktrise. Sy is bekend vir haar rolle in die rolprente Pokémon: The First Movie - Mewtwo Strikes Back (1998), Pokémon 4Ever (2001), en Pokémon: Lucario and the Mystery of Mew (2005), en in die televisiereeks Teenage Mutant Ninja Turtles (2003).
Chiapas
Chiapas (uitgespreek [ˈtʃjapas]) is een van die 31 deelstate wat, saam met die Federale Distrik, die 32 Federale Entiteite van Meksiko vorm.
BMW Motorrad
BMW Motorrad is die motorfietsmerk van die Duitse motormaatskappy BMW, deel van sy korporatiewe en handelsmerkontwikkelingafdeling. Die huidige direkteur-generaal van die eenheid is Hendrik von Kuenheim. BMW Motorrad produseer motorfietse sedert 1923, en sy inkomste vir 2009 was €1 069 miljoen uit die verkoop van 87 306 motorfietse, 'n afname in die 2008-syfer van €1 230 miljoen uit die verkope van 101 685 motorfietse. In Mei 2011 is die 2 000 000ste motorfiets deur BMW Motorrad vervaardig, 'n R1200GS.
Geskiedenis
Die maatskappy het begin as 'n vliegtuigenjinvervaardiger in die vroeë 20ste eeu en tydens die Eerste Wêreldoorlog. BMW het sy eerste motorfiets vervaardig in 1923, die R32, wat gekenmerk is deur'n plattweelingbokserenjin. BMW Motorrad maak nog steeds gebruik van die plattweelingbokseruitleg, maar vervaardig deesdae ook motorfietse met 'n verskeidenheid enjinkonfigurasies.
Huidige produksie
In 2008 het BMW die DOHC Bokser HP2 Sport vrygestel, en toegetree tot die ernstige veldrykompetisie-motorfietsmark met die vrystelling van die BMW G450X motorfiets.
Verkope
BMW Motorrad het in 2015 rekordverkope behaal vir die vyfde jaar na mekaar. Met 'n totaal van 136 963 fietse verkoop in 2015, het BMW 'n 10,9% toename in verkope geregistreer in vergelyking met 2014. Die grootste enkele mark in 2015 was weer Duitsland (23 823 eenhede), gevolg deur die VSA (16 501 eenhede), Frankryk (12 550 eenhede), Italië (11 150 eenhede), die Verenigde Koninkryk (8 200 eenhede) en Spanje (7 976 eenhede).
Rosebank, Kaapstad
Rosebank is 'n klein suidelike voorstad van Kaapstad wat tussen Rondebosch en Mowbray geleë is. Van die geboue van die Universiteit van Kaapstad is in die voorstad, onder meer die ronde toringblokke van koshuise.
Ogbomosho
Ogbomosho is 'n groot stad in die suide van Nigerië en het 'n bevolking van 1 200 000 in 2006 gehad. Die stad is die hoofstad van die deelstaat Oyo. Die stad was van Yoruba in die 17de eeu gestig.
425
Die jaar 425 was 'n gewone jaar wat volgens die Gregoriaanse kalender op 'n Woensdag begin het. Dit was die 25ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad.
Tiffindell Ski-oord
Tiffindell is 24 km (15 myl) bokant die dorpie Rhodes en omtrent 212 km (132 myl) oos van Aliwal-Noord, 'n groot dorp. Dis op 'n hoogte van 2720 m (8920 voet) aan die suidekant van Ben Macdhui, die hoogste berg in die Oos-Kaap met 'n hoogte van 3001 m (9846 voet), geleë. Die oord het ski-hellings van 2 km op 'n perseel van 15 hektaar.
Die oord beskik oor masjiene wat sneeu maak om die ski-gebiede in stand te hou. In 'n gemiddelde winter (Junie-Augustus) strek die kunsmatige sneeu oor 'n gebied van meer as 1000 meter (3300 voet). Die oord het ook 'n sneeubedekte pret-park. Toerusting kan daar gehuur word en vriendelike instrukteurs is beskikbaar om die besoekers op dreef te kry.
Larry Pine
Larry Pine (gebore 3 Maart 1945) is 'n Amerikaanse akteur. Hy is bekend vir sy rolle in die rolprente Vanya on 42nd Street (1994), The Royal Tenenbaums (2001), Maid in Manhattan (2002), en Moonrise Kingdom (2012).
Guancha philippina
Guancha philippina is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Die spons behoort tot die genus Guancha en tot die familie Clathrinidae. Die wetenskaplike naam van die spesie is die eerste keer geldig gepubliseer in 1872 deur Hackel.
Arachnofobie
Arachnofobie (vanaf die Grieks Αραχνοφοβία, wat 'n vrees vir spinnekoppe beteken ), is die abnormale vrees vir spinnekoppe; 'n baie algemene fobie. Die vrees lyk ontoepaslik vir andere (en voel soms so vir die lyer self ook). Diegene met die vrees is geneig om ongemaklik te voel in 'n area waar spinnekoppe waarskynlik kan voorkom.
Bron
Die artikel is losweg geskoei op
Geruite lipvis
Die Geruite lipvis (Halichoeres hortulanus) is 'n vis wat voorkom in die westelike Stille Oseaan, Indiese Oseaan, die Rooisee, Oman en aa die ooskus van Afrika suidwaars tot by die suide van KwaZulu-Natal. In Engels staan die vis bekend as die Checkerboard wrasse.
Jennia Fredrique
Jennia Fredrique is 'n Amerikaanse aktrise, regisseuse, en skryfster. Sy is bekend vir haar rolle in die rolprente Noah's Arc (2004) en Noah's Arc: Jumping the Broom (2008).
426
Die jaar 426 was 'n gewone jaar wat volgens die Gregoriaanse kalender op 'n Donderdag begin het. Dit was die 26ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad.
Seongnam
Seongnam (Koreaans: 성남시) is die agtste grootste stad naas die hoofstad Seoel, Busan, Incheon, Daegu, Daejeon‎‎, Gwangju en Suwon in die noordweste van Suid-Korea en lê in die noordweste van die Koreaanse Skiereiland. Die stad het 'n bevolking van 994 271 in 2012 gehad en het 'n oppervlakte van 141,7 km². Die stad is suidoos van die hoofstad Seoel geleë en is aansluitend aan die hoofstad se Metro.
424
Die jaar 424 was 'n skrikkeljaar wat volgens die Gregoriaanse kalender op 'n Maandag begin het. Dit was die 24ste jaar van die 5de eeu n.C. In teenstelling met gewone jare het die jaar 366 dae en 'n 29 Februarie gehad.
Aimee Teegarden
Aimee Teegarden (gebore 10 Oktober 1989) is 'n Amerikaanse aktrise en vervaardiger. Sy is bekend vir haar rolle in die rolprent Rings (2017) en in die televisiereekse Friday Night Lights (2006), Star-Crossed (2014), en Notorious (2016).
Guancha pulcherrima
Guancha pulcherrima is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Afriski
Afriski is die enigste ski-oord in Lesotho en een van slegs twee ski-oorde in Suider-Afrika (die ander een is die Tiffindell Ski-oord in Suid-Afrika). Afriski is op 'n hoogte van 3050 m bo seevlak (net onder Mahlasela-pas; 3222 m) in die Malutiberge, naby die noordelike grens van Lesotho en Suid-Afrika geleë.
Die oord kan in 4.5 uur per motor vanaf Johannesburg of Pretoria bereik word. Dit lê op die A1-snelweg oor die steil, maar geteerde Moteng-pas en die Mahlasela-pas.
Die oord kan huisvesting aan ongeveer 250 besoekers bied. Dit beskik oor 'n ski-helling van 1 km, asook 'n sagte helling vir beginners. Die ski-baan is slegs gedurende die wintermaande (Junie-Augustus) oop.
Henry Hull
Henry Hull (3 Oktober 1890 – 8 Maart 1977) was 'n Amerikaanse akteur en skrywer. Hy was bekend vir sy rolle in die rolprente Werewolf of London (1935), High Sierra (1941), Lifeboat (1944), en Objective, Burma! (1945).
Kaalgat tussen die daisies
Kaalgat tussen die Daisies is 'n Afrikaanse rolprent wat in 1997 uitgereik is.
Genre
Die rolprent is 'n komedie. Dit het 'n ouderdomsperk van 13 (vir swak taal).
Storielyn
'n Ongelukkige voorval met die Weskus se dronkgat tandarts veroorsaak dat ds. Izak Meiring uit die kerk geskop word. Wat doen 'n mens as jy afgedank word, veral as hy nog 'n wit Afrikaanse man is? Jy vat maar die werkie wat jou aangebied word. In dié geval, bestuurder van 'n mansklub waar daar gedobbel, gestrip en gedrink word. "'n Paradys vir 'n predikant" sê Sakkie se assistent, klein Kareltjie Rautenbach. "Waar anders kry jy so ´n konsentrasie van siele wat gered moet word?" Kareltjie maak vir die predikant 'n toga met 'n ou testamentiese tema sodat hy soos Potiphar van ouds kan lyk. Die rede? Sodat se gemeente hom nie sal herken nie. Neef, die aardskurk wat die Klub Kafee Paradys besit, sien hier 'n goudmyn en betrek Kareltjie (erg teen sy sin) ook as 'n stripper.
427
Die jaar 427 was 'n gewone jaar wat volgens die Gregoriaanse kalender op 'n Vrydag begin het. Dit was die 27ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad.
BAE Systems Hawk
Die BAE Systems Hawk is 'n Britse enkelmotorige, straleraangedrewe gevorderde opleidingsvliegtuig. Dit het die eerste keer op Dunsfold, Surrey, in 1974, as die Hawker Siddeley Hawk gevlieg, en daarna deur sy opvolgermaatskappye, British Aerospace asook BAE Systems. Dit word in 'n opleidingskapasiteit en as 'n laekoste vegvliegtuig gebruik.
Operateurs van die Hawk sluit in die Britse Lugmag (Royal Air Force), veral die "Red Arrows" vertoonspan, en 'n groot aantal buitelandse militêre operateurs. Die Hawk is steeds in produksie in die Verenigde Koninkryk en onder lisensie in Indië deur Hindustan Aeronautics Limited (HAL) en meer as 900 Hawks is reeds aan 18 operateurs dwarsoor die wêreld verkoop.
Finland
In Januarie 1978 het Brittanje en Finland aangekondig dat 'n ooreenkoms bereik is om 50 Hawk Mk. 51s aan die Finse Lugmag te verskaf in 1980; Hierdie vliegtuie word in Finland onder lisensie deur Valtion lentokonetehdas gebou. Die Finse Lugmag se operasies was beperk tot 60 eerste-linie vegvliegtuie deur die Vredesverdrag van Parys in 1947. Deur die verkryging van die Hawks, wat as opleiers eerder as vegters gereken is, kon kapasiteit verhoog word sonder om die verdrag te verbreek. Hierdie verdrag is egter nietig verklaar met die verbrokkeling van die Sowjetunie.
Sewe bykomende Mk. 51As is in 1993-1994 afgelewer om te vergoed vir sommige verliese. In Junie 2007 het Finland 18 gebruikte Hawk Mk. 66s van die Switserse Lugmag gekoop vir € 41 miljoen; hulle is afgelewer in 2009-2010. Die Finse Hawks is na berig gewapen met Russiese Molniya R-60/AA-8 lug-tot-lug missiele. Die Finse Lugmag se kunsvliegspan, die Midnight Hawks, gebruik ook die vliegtuig.
As gevolg van stygende vlakke van metaaltamheid, sal 41 uit 67 van Finland se totale Hawkvloot uit diens geneem word tussen 2012-2016; die oorblywende vliegtuie is jonger en daar word verwag dat hulle tot in die 2030's sal vlieg. In 2011 het Finse Mk. 51s en Mk. 66s opgraderings ondergaan, insluitend 'n nuwe Patria Cockpit 2000 "glaskajuit" en nuwe sagteware.
Indië
Op 23 Februarie 2008 tree die Hawk Mk. 132 formeel in diens by die Indiese Lugmag (ILM), na een van die mees uitgerekte aankooptransaksies in Indië se geskiedenis. Twee dekades het verloop tussen die aanvanklike belangstelling en kontrakondertekening op 26 Maart 2004. Die ILM het 24 vliegtuie direk van BAE Systems ontvang met aflewerings wat in November 2007 'n aanvang geneem het, en 'n verdere 42 Hawks gemonteer deur Hindustan Aeronautics Limited (HAL) tussen 2008 en 2011.
In Februarie 2008 het Indië beplan om nog 57 Hawks te bestel, met 40 wat aan die Indiese Lugmag sou gaan en die oorblywende 17 aan die Indiese Vloot. In Julie 2010 is aangekondig dat die ILM en die Vloot die bykomende 57 vliegtuie sal ontvang. Die bykomende vliegtuie sou in Indië gebou word deur Hindustan Aeronautics, steeds onder lisensie van BAE. Op 10 Februarie 2011 het Hindustan Aeronautics Beperk en GE Aviation 'n kontrak onderteken ingevolge waarvan GE Aviation vir die volgende 30 jaar die onderhoud op Indië se Hawkvloot sal uitvoer. Die ILM was glo ontevrede met die voorsiening van ruilonderdele, en in Desember 2011 het BAE 'n kontrak ontvang om Indië te voorsien van onderdele en grondrugsteun.
Indonesië
Indonesië het beplan om sy lugvermoë te vergroot, en die eerste van verskeie bestellings is in April 1978 vir die Hawk geplaas. Die Indonesiese Lugmag het meer as 40 Hawks in die 1980's en 1990's ontvang; In Junie 1991 het BAe en Indonesian Aerospace (IPTN) 'n groot ooreenkoms onderteken vir samewerkende produksie van die Hawk, en meer bestellings vir die Hawk is verwag.
Die Hawks was die ruggraat van die Indonesiese Lugmag en het meer gevorderde en duur vliegtuie soos die F-16 Fighting Falcon aangevul. In September 2013 het die Indonesiese Lugmag die KAI T-50 Golden Eagle begin ontvang, om uiteindelik die Hawk in diens te vervang. In Februarie 2016 is aangekondig dat Indonesië se Hawk-vloot 'n nuwe radarwaarskuwing-ontvanger-selfverdedigingstelsel sou ontvang, wat die tipe se gebruik in ligte aanvaloperasies moontlik sou maak.
Irak
Gedurende die 1980's het die Britse regering die beplande verkoop van 63 Hawk opleidingsvliegtuie aan Irak oorweeg. Hoewel daar heelwat positiewe gevoel was, was die voorstel omstrede omrede Irak die Hawk in grondaanvalle teen hul naburige Iran kon aanwend en ook Irak se eie Koerdiese bevolking daarmee onderdruk; daar was ook kommer dat die Hawk potensieel met chemiese wapens bewapen kon word. Ná vele beraadslagings is die verkoopstransaksie egter afgekeur. In 2010 het Irak weer gesprekke met BAE aangeknoop vir die bestelling van tot 21 Hawks.
Saoedi-Arabië
Saoedi-Arabië het reëlings getref om die Hawk onder die Al-Yamamah wapentransaksie met Brittanje te verkry; 'n totaal van 50 Hawk Mk. 65/65A is verkry op twee bestellings in 1985 en 1994. In Augustus 2012 is 'n transaksie van ongeveer VS$ 800 miljoen vir 22 Hawk 'Gevorderde opleidingsvliegtuie' aangekondig, om die ouer modelle van die Hawk in die Koninklike Saoedi Lugmag te vervang. Die Saoedi's het ook 'n demonstrasiespan wat met Hawks vlieg. In Februarie 2016 het Saoedi-Arabië die aantal Hawk AJT-vliegtuie wat hy by BAE Systems bestel het, verdubbel, met 'n bestelling vir 'n verdere 22. Dit is in die maatskappy se voorlopige jaarverslag vir 2015 onthul; "Ons het 'n ooreenkoms met die Saoedi-kliënt bereik vir die verskaffing van 'n verdere 22 Hawk AJT-vliegtuie, gepaardgaande grondtoerusting en opleidingshulpmiddels vir die RSAF wat deel vorm van 'n verbetering van die Koninkryk se opleidingskapasiteit." Sodra in diens is, sal die Hawk AJT's die vervanging van die vroeëre Mk 65 en Mk 65A platforms voltooi. 22 van hierdie Hawks sal plaaslik in Saoedi-Arabië gemonteer word, waarvan die eerste in Maart 2019 voltooi is.
Suid-Afrika
In 1993 is gesprekke tussen BAE en Denel Aviation van Suid-Afrika begin oor 'n plaasvervanger vir die Suid-Afrikaanse Lugmag (SALM) se verouderde Atlas Impala-vloot. Teen 2004 het Denel met die bou van die Hawks onder lisensie van BAE begin. Komponente is ook deur Denel vervaardig vir ander kliënte van die vliegtuig. Op 13 Januarie 2005 het die eerste plaaslikgemonteerde Hawk sy nooiensvlug onderneem. Dit was deel van 'n groep van 24 opleidingsvliegtuie wat deur die SALM bestel is.
Zimbabwe
In die 1980's is 12 BAE Hawk T.Mk. 60/60As aangekoop vir die Lugmag van Zimbabwe; die aankoop is ondersteun deur 'n £35 miljoen-lening van die Verenigde Koninkryk aan Zimbabwe. Die Hawk-transaksie het ook die oordrag van 'n aantal tweedehandse Hawker Hunters ingesluit. In Julie 1982 is minstens een Hawk op die grond vernietig en drie erg beskadig tydens 'n aanval van andersdenkendes op Thornhill Lugmagbasis, Gweru.
Guancha ramosa
Guancha ramosa is 'n sponsspesie in die taksonomiese indeling van die kalksponse (Calcarea). Die spons leef in die see en sy parenkiem bestaan uit kalsiumkarbonaat.
Cassidy Freeman
Cassidy Freeman (gebore 22 April 1982) is 'n Amerikaanse aktrise en vervaardiger. Sy is bekend vir haar rolle in die rolprente Don't Look Back (2014) en Cortez (2017), en in die televisiereekse Smallville (2001) en Longmire (2012).
Jane Seymour (aktrise)
Jane Seymour (gebore 15 Februarie 1951) is 'n Engelse aktrise en vervaardiger. Sy is bekend vir haar rolle in die rolprente Live and Let Die (1973), Somewhere in Time (1980), en Wedding Crashers (2005), en in die televisiereeks Dr. Quinn, Medicine Woman (1993).
428
Die jaar 428 was 'n skrikkeljaar wat volgens die Gregoriaanse kalender op 'n Saterdag begin het. Dit was die 28ste jaar van die 5de eeu n.C. In teenstelling met gewone jare het die jaar 366 dae en 'n 29 Februarie gehad.
Robert Pine
Robert Pine (gebore 10 Julie 1941) is 'n Amerikaanse akteur en regisseur. Hy is bekend vir sy rolle in die rolprente Red Eye (2005), Lakeview Terrace (2008), en Jobs (2013), en in die televisiereeks CHiPs (1977).
NG Kerk in Oos-Kaapland
Die Sinode van die NG Kerk in Oos-Kaapland het afgestig van die NG Kerk van Suid-Afrika (Wes-en-Suid-Kaapland) in Oktober 1973 tydens 'n buitengewone sitting van die sinode in Kaapstad. Die Sinode het 'n administratiewe kantoor in Port Elizabeth.
Die sinodale gebied volg meestal die geografiese grense van die Oos-Kaapse provinsie. Die volgende gemeentes, wat deel is van die NG Kerk in Oos-Kaapland, val egter in 'n ander geografiese provinsie, naamlik Noupoort en Colesberg, wat in die provinsie Noord-Kaap val, en Murraysburg, wat in die provinsie Wes-Kaap val. Die Oos-Kaapse dorpie Cedarville se gemeente het in 1979 met Matatiele in KwaZulu-Natal saamgesmelt en ressorteer van toe af onder daardie provinsie se Sinode.
Missie: Die NG Kerk in Oos-Kaapland begelei gemeentes en ringe, en bou hulle kapasiteit, om deur 'n proses van geestelike onderskeiding God se roeping te ontdek en uit te voer.
Visie: Die NG Kerk in Oos-Kaapland is een, heilige, algemene Christelike kerk, die gemeenskap van die heiliges.
Vier funksies
Die sinode beoefen vier funksies ten einde sy missie en visie te verwesenlik:
Sinodale ritme
Die verskillende vergaderings en byeenkomste van die NG Kerk in Oos-Kaapland word volgens 'n bepaalde ritme belyn, sodat die kerk bemagtig word om deur geloofsonderskeiding en leierskap te doen wat God van ons vra. Die jaar begin met 'n dag van teologiese beplanning. Die sinodale werkswinkel, wat fokus op die voortgesette teologiese opleiding van predikante, vind in Maart plaas en handel oor geïdentifiseerde sake van belang. Die Sinodale Kommissie en bosberade in April identifiseer temas en projekte deur 'n proses van geloofsonderskeiding. Die ringsittings in die derde kwartaal voer hiierdie sake deur in die vorm van ringsprojekte wat in die plaaslike konteks van elke ring van belang mag wees. Deur aansoeke om befondsing via goedgekeurde ringsprojekte kom die sake dan op die ring se agenda vir die volgende jaar, en herhaal die proses sigself. Die vierjaarlikse sinodes beoefen geloofsonderskeiding met die oog op die langer termyn. Die volgende gewone Sinondesitting is in 2011.
Samestelling van die Sinodale Kommissie
Die Sinodale Kommissie (SK) bestaan uit twee verteenwoordigers van elke ring, 'n leraar en kerkraadslid. Die SK funksioneer dus as 'n konferensie van ringsverteenwoordigers. Die leraar of kerkraadslid wat die ring op die SK verteenwoordig is ook ex officio 'n lid van die ringskommissie en kommunikeer SK-besluite aan die ring / ringskommissie. Die moderator, assessor, aktuarius en skriba van die sinode dien in die SK as onderskeidelik voorsitter, onder-voorsitter, aktuarius en skriba. By sy konstituering net na afloop van die vierjaarlikse sinode wys die SK 'n dagbestuur aan, bestaande uit die vier moderatuurslede, 'n deskundige lid vir finansies en drie ander lede van die SK, met sekundi. Die Direkteur Administrasie en Begeleiding dien adviserend in die SK.